《春日田园杂兴二首》
宋代·魏新之

农圃谁言与世违，韶华正恐属柴扉。
天机化外闻幽哢，野色牛边睨落晖。
膏雨平分秧水白，光风小聚药苗肥。
行歌隐隐前村暖，忽省深山有蕨薇。

作者简介：严州桐庐人，字德夫，号石川。度宗咸淳七年进士。曾受业于方逢辰。为庆元府教授，在官以濂洛关闽正学为己任，推明道学奥旨。元兵至鄞，临危不惧。宋亡，隐居乡里，与同里孙潼发、袁易称为三先生。